钦定古今图书集成/明伦汇编/官常典/第504卷 > 丁罕
## 钦定古今图书集成/明伦汇编/官常典/第504卷 > 丁罕

按《宋史薛超传》：“罕，颍州人。应募补卫士，累迁指挥使，
从刘廷翰战徐河，以夺桥功，迁本军都虞候，累迁天
武指挥使，领奖州团练使。淳化三年，出为泽州团练
使、知霸州。会河溢坏城垒，罕以私钱募筑，民咸德之。
五年，以容州观察使领灵环路行营都部署，与李继
迁战，斩首俘获以数万计。至道中，率兵从大将李继”
隆出青冈峡，贼闻先遁，追十日程，不见而返。三年，真
拜密州观察使、知威卤军，徙贝州。咸平二年，卒。子守
德，能世其家。